Einar Boyesen

Einar Theiste Boyesen (født 3. juli 1888, død 17. oktober 1972) var en norsk skolemann, skolebyråkrat og skolehistoriker.

Han tok examen artium i 1906, fullførte Krigsskolen i 1907 og ble cand.philol. i 1913. Han var lektor ved Hallings skole og Aars og Voss’ skole til 1924. Siden var han inspektør og lektor ved Vahl skole til 1930 og rektor ved Hamar offentlige lærerskole til 1938.

I 1938 ble han utnevnt til ekspedisjonssjef for skolevesenet i Kirke- og undervisningsdepartementet, og ble dermed landets mest sentrale skolebyråkrat. Han satt i stillingen til 1958. Han var videre formann i samordningsnemnda for skoleverket, som ble opprettet i 1947.

Ved siden av sitt virke som skolemann og -byråkrat var han en aktiv skolehistoriker. Han bidro i 1924 til en bok om Nissens Pikeskoles historie og skrev i 1947 en to binds biografi om sin forgjenger som ekspedisjonssjef for skolevesenet, Hartvig Nissen. Han reviderte Fredrik Ordings Pedagogikkens historiePedagogikkens historie av Fr. Ording, 1950. Fulltekst på NBdigital og skrev Norsk korrespondanseskoles historie. Han utga også en stor biografi om bokhandler J. W. Cappelen. Han bidro også med artikler knyttet til norsk skolehistorie i andre verk.

 Verker 
 Nissens pikeskole 1849–1924, Oslo 1924
 Hartvig Nissen 1815–1874 og det norske skolevesens reform (1947)
 J. W. Cappelen 1805–1878. Noen blad av norsk bokhandels og norsk kulturkamps historie (1953)
 Norsk korrespondanseskole gjennom 50 år: 1914–1964 (1964)

 Referanser 

 Eksterne lenker 

 VG 1. oktober 1952 s. 3 "Ekspedisjonssjef dr. Einar Boyesen fratrer" av Haakon Holmboe.

Kategori:Norske pedagoger
Kategori:Norske sakprosaforfattere
Kategori:Norske skoleledere
Kategori:Rektorer ved skoler i Norge